Matteus’ martyrium

Matteus' Martyrium (1599–1600) er et maleri av den italienske maleren Michelangelo Merisi da Caravaggio. Maleriet befinner seg i Contarelli-kapellet i kirken til den franske menigheten San Luigi dei Francesi i Roma, hvor det henger midt imot Matteus' kallelse og ved siden av altertavlen Matteus og engelen, begge av Caravaggio. Maleriet var det første av de tre som ble installert i kapellet, i juli 1600. 

Maleriet viser evangelisten Matteus' martyrium. Ifølge tradisjonen, ble Matteus drept etter ordre fra kongen av Etiopia mens han feiret messen ved alteret. Kongen begjærte sin egen niese, og ble strengt irettesatt av Matteus, fordi jenten var en nonne, og derfor Kristi brud. 

Et selvportrett av Caravaggio kan ses til venstre for morderens høyre skulder.

Malerier av Caravaggio
Malerier fra 1590-årene
Malerier fra 1600-årene